## **Näin rakennat oman HappyNews-videon ryhmäsi kanssa**

### **1. Aloita inspiraatiolla**

* Katsokaa ensin alustalta muutama esimerkkivideo yhdessä oppilaiden kanssa.
* Keskustelkaa, mikä tekee niistä kiinnostavia ja iloisia.

### **2. Ideoikaa oma uutinen**

* Miettikää yhdessä, mikä voisi olla **teidän koulunne tai kaupunkinne HappyNews**.
* Uutisen aihe voi liittyä esimerkiksi koulun tapahtumiin, paikallisiin ilonaiheisiin tai yhteisön saavutuksiin.

### **3. Suunnitelkaa ja toteuttakaa video**

* Videon **pituus**: enintään 4 minuuttia (voi olla myös lyhyempi).
* Muista tarkistaa **kuvaus- ja julkaisuluvat** ennen projektin aloittamista.
  + Video on mahdollista myös kuvata ilman oppilaiden kasvoja ja nimiä.
* Videon tyyli voi olla:
  + **Uutisankkuri**: oppilas juontaa uutiset kameran edessä.
  + **Reportteri**: haastattelut ja tapahtumapaikalta raportointi.
  + **Kuvakooste**: kuvia tai videoklippejä, joiden päälle nauhoitetaan ääni jälkikäteen.
* **Musiikki:** varmista, että käytettävä musiikki on tekijänoikeusvapaata.
  + **Vinkki musiikin tekoon:** Suno → tee oma “Mission Impossible” -tyylinen kappale.
* **Äänenlaatu:** kiinnitä huomiota ääneen, käytä ulkoista mikrofonia, jos mahdollista.
* **Esiintyminen:** keskustelkaa, mitä tarkoittaa selkeä esiintyminen ja artikulointi.

Voitte tehdä videosta täysin **oman näköisenne** ja luokan tyylille sopivan.

### **4. Lisää HappyNews-introt ja -outrot**

* Voit halutessasi lisätä uutisvideon alkuun ja loppuun **HappyNews-videopätkät (intro ja outro)**, jotka löytyvät alustalta.

### **5. Valmis video**

* Lataa valmis video valitsemaasi pilvipalveluun ja nimeä se seuraavalla tavalla: Koulu\_Aihe. Lisää viestiin mukaan myös lyhyt kuvaus videosta/uutisesta.  
  + Esimerkki:  
    **Rantakylän normaalikoulu - Tulevaisuuden kaupunki**  
    Joensuussa Rantakylän normaalikoulun nelosluokkalaiset rakensivat keväällä 2025 Tulevaisuuden kaupungin. Projektin nimi oli Tulevaisuuden Tekijät ja se toteutettiin opetusharjoittelun aikana pääosin opetusharjoittelijoiden ohjaamana. Projektissa hyödynnettiin paljon pahvia, kuumaliimaa, askartelutarvikkeita sekä Micro:bit -teknologiaa. Tärkeimpään rooliin nousi kuitenkin yhteistyö yhteistä kaupunkia rakennettaessa.
* Lähetä sähköpostiviesti videon linkillä osoitteeseen [**happynewsvideos@gmail.com**](mailto:happynewsvideos@gmail.com)
  + Voit laittaa viestin mukaan myös toivomuksen julkaisuajankohdasta.